./data/phi0428/phi001/phi0428.phi001.perseus-lat1.xml
Anonymous
Nostris enim pulsis neque terra neque mari effugium dabatur victis, omniaque victoribus erant futura in incerto; cum illi  si superassent navibus, omnia tenerent, si inferiores fuissent, reliquam tamen fortunam peri-clitarentur  Simul illud grave ac miserum videbatur, perpaucos de summa rerum ae de salute omnium decertare; quorum si (pii aut animo aut virtute cessisset, reliquis etiam esset cavendum, quibus pro se pugnandi facultas non fuisset  Haec superioribus diebus saepenumero Caesar suis exposuerat, ut hoc maiore animo contenderem, quod omnium salutem sibi commendatam viderent  Eadem suum quisque contubernalem, amicum, notum prosequens erat obtestatus, ne suam atque omnium falleret opinionem, (morum iudicio delectus ad pugnam proficisceretur  Itaque hoc animo est decertatum, ut neque maritimis nauticisque sollertia atque ars praesidium ferret, neque numero navium praestantibus multitudo prodesset, neque electi ad virtutem e tanta multitudine viri virtuti nostrorum possent adaequare  Capitur hoc proelio quinqueremis una et biremis eum defensoribus remigibusque, et deprimuntur tres, nostris incolumibus omnibus  Reliquae propinquam fugam ad oppidum capiunt; quas protexerunt ex molibus atque aedificiis imminentibus et nostros adire propius prohibuerunt